Els socialistes de la Ribera Alta presentaren mocions en tots els ajuntaments de la comarca - El Seis Doble
POBLACIONES » General » Els socialistes de la Ribera Alta presentaren mocions en tots els ajuntaments de la comarca
El secretari d’organització dels socialistes de la Ribera Alta, Fernando Pascual, ha mostrat el seu ferm suport als regants de la comarca i les organitzacions agràries en les seues protestes contra el "tarifazo" elèctric i en la seua reivindicació d’uns costos de l’electricitat acords al seu consum real per la seua activitat. Pascual, ha assenyalat que la reforma de la política energètica del Partit Popular està produint situacions límits en el sector agrícola, que està significant la inviabilitat de les explotacions perquè està provocant una pujada de la tarifa elèctrica que en alguns casos en inassumible. Segons Pascual la pujada de la tarifa elèctrica per al camp, suposa, un sobrecost per a les explotacions agràries de la Ribera Alta de molts milers d’euros, la qual cosa està motivant que centenars de regants no estiguen podent fer front a les seues quotes com a comuners; per el que el dirigent socialista sol•licita que es tinga en compte les necessitats del sector i s’estudie el tipus reduït per a les explotacions agràries. Cal dotar al sector d’una tarifa elèctrica pròpia, igual que ja es va fer amb el gasoil; un megawat especial que tinga en compte les seues característiques. I, a més, s’hauria d’estudiar la possibilitat d’un IVA reduït. El responsable socialista considera que el govern de Rajoy ha d’adoptar, amb caràcter immediat, les mesures per a l’establiment d’unes tarifes d’accés elèctriques per a les explotacions de regadiu que s’ajusten a les particularitats de consum estacional d’este sector, més barates que les actuals, per a evitar la pèrdua de competitivitat de l’agricultura.
Segons Pascual el Partit Popular va ser molt bel•ligerant amb el llavors Govern Socialista en relació amb la qüestió de les tarifes elèctriques de regadiu, prometent en el seu moment la seua reposició quan arribarà al govern. És evident que no ha complit esta promesa electoral. Ara al•lega que les tarifes especials per al regadiu són incompatibles amb la legislació europea.
Els socialistes de la Ribera Alta exigiran a Rajoy ajudes especials als agricultors per la sequera
Presentant mocions en tots els Ajuntaments